

REFERAT

fra  møte i IKT-utvalget.

Tid: 

02. november 2004  1315 -  1515

Møtested:
A 220 A  

Til stede:
Hanne Røising, Vigdis Borgli, Sinder Helvik, Jannik Østmann, Eli-Anne Skaug, Jan-Lorang Brynildsen, Ulf Dahl og John Skau (referent)

Forfall:
Turid Søland, Karsten Brynildsrud, Torfinn Johansen, Liv-Karin H. Bastøe, 

Alf Martinsen 

SAKSLISTE

Sak 19/04
Godkjenning av referat fra møte 21.09.04



Godkjent.

Sak 20/04
Oppnevning av varamedlemmer – IKT-utvalget


Følgende var oppnevnt 

· Jan Lorang  Brynildsen 
( administrasjonen)

· Liv Berit Fagerlig

( sykepleierutdanningen)

· Christian Ebeltoft

(BSV)
-     Unni Rønningen for 
 (biblioteket)

Følgende ble oppnevnt:

Vidar Johannessen for -    Sindre Helvik - (It-drift)

Jannik Østmann for
 -    Torfinn Johansen
- (bioingeniørutdanningen)

Lillian Lillemoen (videreutdanningene) med    Egil Bekkhus som vara

Sak 21/04
Evaluering av undervisning i Fellesblokk A for temaet IKT- informasjon og opplæring. Forslag til forbedringer v/ Torfinn Johansen

Jannik refererte at en del studenter hadde gitt tilbakemelding om at fremmøteplikten ble redusert ble redusert til en time.   

Jan-Lorang og andre sa at det i innholdet må legge vekt på det som er særegent for avdelingen.  Det kan være om nettverket, lagring på hjemmeområde, e-post, Arena og gjennomgang av ulike passord for ulike program .  Trolig kan en legge mindre vekt på surfing og de vanligste programmene.  Det er nok stoff til å fylle et obligatorisk kurs.  Biblioteket vil opprettholde sin obligatoriske del.

Eli-Anne spurte om plassering av dataopplæringen i Fellesblokk A.  Dette må utredes.  En forutsetning er betalt semesteravgift for å få tildelt passord.  Det ble fremmet en del tanker og ideer om avgiften kan betales tidligere og om PAS-systemet kan håndtere betaling av semesteravgiften.  Diskusjonen endte opp med at: 

IKT-utvalget ber ledelsen å ta opp spørsmålet om plassering av datakurset opp i forbindelse med utarbeidelse av neste års årsplan.  (et møte ganske snart).

Dersom undervisningen skal flyttes ut av Fellesblokk A, må det være praktisk mulig å gjennomføre undervisingen på et tidligere tidspunkt (brukernavn og passord må være klarert), og det må avsettes tid på timeplanen for alle førsteårsstudentene. 

Sak 22/04
IGH-gruppas innstilling for grenseoppgang mellom INTRAnett og INTERnett (sett i sammenheng med bruksmuligheten i Blackboard) v/ John Skau

IGH-gruppa har oversendt til ledelsen tanker om inter/intra/BlackBoard og ”hva som bør være hvor”.  John refererte fra IGH-gruppas tanker.  Gruppa er klar på at alle ansatte må ha en ”personlig profil”/CV på nettet, slik at andre kan søke etter den kunnskap og erfaring som de ansatte til sammen har.  Dessuten må potensielle søker finne relevant, oppdaterte og informative sider.  Dette medfører at internt stoff legges til intranett-sidene.

Det er uklart om studentene og ansatte er på samme INTRAnett-sider eller om disse er skilt fra hverandre.

(I ettertid er dette blitt undersøkt.  Intranettet er kun for ansatte.  Studentene har pt ikke noe intranett.  Som lukket system kan de bruk BlackBoard , som ansatte også kan være med i).

Se vedlagte ref. fra IGH-gruppa. 
Sak 23/04
Status fra IT-drift v/ Sindre Helvik

Sindre orienterte om virusinfeksjoner i løpet av de siste dagene.  

IT-drift har en del nye maskiner som settes på datarom H 412 og H 333.  

H 333 åpnes for administrasjonsnettet.  Ikke studenter på H 333.

Det er ikke tatt noen avgjørelse at N2-lesesalen gjøres om til data-grupperom.  Jan-L. Vil ta dette opp på neste frokostmøte.

Det er kjøpt inn noen USB-minnebrikker.  Disse kan lånes i biblioteket.  

Vigdis B. sender ut melding.

Sak 24/04
Trådløst nettverk ved avdeling helse- og sosialfag

Sindre orientere om sikkerhet og arbeidet med å administrere et trådløst nettverk.  Det er også forbundet med kostnader å montere utstyret.

Ledelsen tar kontakt med Trond Akerbæk for å få pris og en framdriftsplan for montering av trådløst nettverk.

Er strålingen helsefarlig?

Sak 25/04
Passord knyttet til ulike programvarer/ maskiner ved avdelingen

Tid for et passords varighet er utvidet fra 60 til 90 dager for alle domenene. 

Originalpassord  varer 90 dager fra de er generert.  Passord til Blackboard varer ”evig” dersom det ikke blir endret.  Mailpassord følger alltid innloggingspassord.

Dette kan bli et tema i dataopplæringen.

Sak 26/04
Word-opplæring inkl. håndtering av referanser (for eksempel RefWorks)

Utsettes til neste møte.

Sak 27/04
Fast sekretær for IKT-utvalget



John Skau ble valgt til fast sekretær for IKT-utvalget.

Referent: John Skau

REFERAT FRA MØTE I 

IGH-GRUPPA

06.10.2004

TIL STEDE:  Karsten Brynildsrud, Jørg Kirchhoff og John Skau

FORFALL:    Torfinn Johansen

TEMA:  Grenseoppgang mellom INTERnett – INTRAnett og BlackBoard

---------------------------------------------------------------------------------

IGH-gruppa har fått i oppdrag å gi råd om grenseoppgang mellom INTERnett – INTRAnett og BlackBoard.

Gruppa mente vi ikke hadde nok kunnskap om BlackBord til å ha gi noen uttalelse om fordeler og ulemper.  Vi har derfor bedt Hanne Røising om å utarbeide et notat om dette. Se hennes notat mot slutten.

LITT OM NetEd  

NetEd har den fordelen at alle sidene lagres i samme SQL-base, det vil si en spesiell server hvor de ulike modulene innenfor NetEd kommuniserer med hverandre.  I NetEd finnes det et valg; enten kan siden publiseres som INTERnett-side eller INTRAnett-side.  

Om en side skal bli til en INTRAnett-side er det også to valg.  Lenken til en passordsbeskyttet side (det er det en INTRAnett-side egentlig er) kan være synlig fra de åpne INTERnett-side eller kun fra ”den lukkede INTRAnett-delen”.  I første tilfelle vil alle se at vi har en link (for eksempel PENSUM, men når du trykker på linken kommer du til en dialogboks som ber det skrive brukernavn og passord).  I det andre tilfellet må du ha logget deg inn på intranettdelen for å kunne se noe av det som finnes her.

TIDLIGERE TANKER

Dette uttalte IKT-utvalget i møte 29.03.04

”Vedrørende stoff på henholdsvis inter-/intranettet vil vi komme tilbake til.  Vi avventer retningslinjer fra HiØs-ledergruppe”.

HiØs-ledergruppe har ennå ikke gitt noen signaler om hva som bør være åpent og hva som bør lukkes for den øvrige omverden.

IGH-GRUPPAS SYN

IGH-gruppa mener det bør være størst mulig åpenhet; dvs. mest mulig bør ligge som INTERnett-sider.

Web-sidene, uansett hva som blir begrensningene, bør være attraktive og må i seg selv fungere som markedsføring.  Det innebærer at alt må betraktes som verdifulle i markedsføringen, ikke bare spesielle reklamesider.

Målgruppene vil være potensielle søkere, nåværende studenter, presse og ikke minste ansatte ved andre utdanningsinstitusjoner.  Dette innebærer at mest mulig må være tilgjengelig via INTERnettet.

For tilfredstille den siste målgruppen MÅ det være et påbud om at alle ansatte har en hjemmeside med vitale opplysninger/CV om seg selv.

Her er det to valg.  NetEd har en fin mulighet til at alle produserer sine hjemmesider her.  Vi får opp en ”profil”, deretter kan alle lage hjemmesider med CV, fagstoff og annen relevant informasjon.  Ved ”søk” funksjonen vil utenforstående da finne det som NetEd inneholder av Web-sider, ord og annet som befinner seg i basen.

IT-drift har også linket til en hjemmeside på en slik adresse:

	
	http://klaff.hiof.no/~johns


For de ansatte som ønsker å legge ut egenprodusert undervisningsstoff kan selv velge; åpent ut fra ”en gammel server” eller til hjemmesider i NetEd.  Trolig bør IT-drift foreta dette valget.  

Fra IT-drifts side er det lagt ut noe som bør tilhøre INTRAnett.  Dette er for eksempel Min kalender, Romreservasjon, Internnytt, HIØs logo/design, Presentasjon, Skjemabank, Diskusjonsforum, Enheter og Styre, råd, utvalg.

Med dette vil vel noe ”støy” bli borte fra INTERnett-sidene.  

IGH-gruppa vil gjerne ha en modul i NetEd for påmelding til kurs og lignende.  Det samme med en modul for spørreundersøkelser.  Og om mulig en søkermoter som viser ”hvem svarer på hva” – en Veiviser.  

EFFEKTIVISERING

IGH-gruppa kan ikke se at INTRAnett vs. INTERnett gir noe effektivisering.  Avdelingsstyresaker kan uansett tas ut av de som er interessert i alt eller en sak.  Skal eksterne få tilgang må sidene vær publisert som INERnett.

BLACKBOARD

Vi viser til Hannes synspunkter.

TANKER FRA ANSATTE

Fra ansatte har det har kommet forespørsel om hva vi gjør med stoff som er av interesse for en gruppe ansatte.  Det er for eksempel oversikt over utstyr på øvingsavdelingen og innkjøpsliste for det samme.  I dag sirkulerer noe av dette som e-post, er det passende å ha dette innenfor BlackBoard eller som INTRAnett-side.  Når mulighetene blir kjent blant ansatte, vi det helt sikkert komme forslag om å legge ut informasjon som vi i dag ikke tenker på.

SAMMENDRAG

IGH-gruppa mener at mest mulig bør være åpent og det meste  må derfor befinnes seg på INTERnettet.  

Det finnes en rekke råd og utvalg som ikke har almen interesse, for eksempel IKT-utvalget.  Dette og liknede utvalg/råd bør flyttes til INTRAnett-sidene.  Siden INTRAnettet kun er for ansatte, kan neppe avdelingsstyret legges på INTRAnett.  (Studentene kan ikke lese avdelingsstyresaker).

Alle må ha en hjemmeside som gir en prestasjon av hvilke faglige og administrative ressurser avdelingen har.

IT-drift har allerede flyttet/kommet fram med nye sider som er lagt til INTRAnettet.

I forhold til INTRAnett vs. BlackBoard slutter vi oss til Hannes vurdering: 

”Jeg tror på det nåværende tidspunkt at det er riktig for avdelingen å velge høgskolens INTRAnett som stedet for intern informasjons og kommunikasjon”.

Det ser også ut til at det kan komme forslag om stoff som vi i dag ikke tenker på kan være aktuelt å legg på noen nett-sider.

Målet for endringen bør ikke være effektivisering, siden vi ikke ser noen gevinster så langt, men å ha gode Internettsider

- Gode for interesserte nye studenter og fagfolk nasjonalt/internasjonalt, dvs. for de som er utenfor organisasjonen.

------------------------------------------------------------------------------------------------------------------------------

VEDLEGG:

INTERNT NOTAT

TIL:
igh-gruppa v/ john skau


FRA:
hanne røising

EMNE:
blackboard vs. intranett



DATO:
28. oktober 2004
noen tanker rundt bruk av blackboard i forhold til intranettet

Har snakket med John, og lest mandatet som IGH-gruppa har fått for bl.a. å finne grenseoppgang mellom INTRAnett og Blackboard.

Etter min vurdering finnes på mange måter mange av de samme anvendelsesmulighetene begge steder. Slik som;

· Begge er passordbeskyttet 

· Begge har egne diskusjonsforum

· Begge steder kan man laste opp interne dokumenter

· Begge steder innehar kalenderfunksjon

Effektiviseringsområder med Blakcbaord ville være at om lærerne ble nødt til å forhold seg til det systemet, ville det gjøre det lettere å ta i bruk Blackboard for studentene. MEN; Da måtte det komme som et pålegg fra ledelsen at Blackboard skulle være avdelingens offisielle informasjons- og kommunikasjonskanal – og det ville kreve et løft får å få alle i gang (med nødvendig opplæring for de som måtte trenge det). Dessuten; Blakcboard er primært en læringsplattform mens INTRAnettet primært er et web-publiseringssted . Vi er allerede fortrolig med å navigere på høgskolens INTERnettsider  (som på mang mange måter vil være 

lik INTRAnettsidene) og publisering via Neted er også kjent for de som har et særlig ansvar for dette. Jeg tror for øvrig at kalenderen er noe tungvint i bruk. Det gjenstår også en løsning med rombestilling, men den er kanskje nært forestående?

 Jeg tror på det nåværende tidspunkt at det er riktig for avdelingen å velge høgskolens INTRAnett som stedet for intern informasjons og kommunikasjon.

Ledergruppa skal for øvrig fra midten av oktober og fram til desember ta i bruk Blackboard, og vil på bakgrunn av der erfaringene de innhenter med det ha et noe mer berettigede  beslutningsgrunnlag å vurdere dette på ved juletider. 

Kråkerøy 13. oktober

Hanne Schou Røising

